RSG - Dis die een! || Kersfees || Potgooi
Woensdag 25 Desember 2019
DIE DAG TOE MEV. PAASHAAS KERSFEES GERED HET deur Fourie Rossouw
Laai die mp3 af (9 508KB)
Die manier hoe Kersfees gevier word, het met die tyd verander, maar die geboorte van Christus bly steeds die middelpunt. Arehan Brand gesels met die jong akteur Mateo Olivier en sy gesin oor hulle Kersfeestradisies, en wat hulle op dié spesiale dag doen. En Percy Mogale vind by 'n paar jongmense uit of hulle op Kersvader se soet- of stout-lysie is, en wat hulle ideale vir hierdie dag is.
Laai die mp3 af (20 984KB)
Spesiale programme vir Kersdag.
Haidee Muller gesels met oud en jonk oor die Kersliedere wat hulle met heimwee vul. Daardie lieflike en besonderse kersklanke wat hulle laat verlang. Sommiges is self nog kind, ander vertel van hulle kinderdae se kosbare kersherhinneringe, of vertel van daardie spesiale mense wat dalk nie meer daar is nie. Hulle speel self hierdie gesange op klavier en selfs die viool. En natuurlik is daar diegene wat sommer hulle gunsteling Kersliedere vir Haidee sing. Elkeen het ook hul eie spesiale Kersboodskappe wat hulle graag met RSG se luisteraars wil deel.
met Christelle van Tonder en Haidee Muller
Onthou jy nog die kersfeeste uit jou kinderjare? Die kersboom, geskenke en liggies? 'n Paar bekende persone, onder andere Bertha Le Roux-Wahl, dr. Isak Burger en Vicky Davis deel hulle kersherinneringe met ons.
met Herman Steyn
Lizelle de Bruin ondersoek kersfees met die hulp van dr. Stephan Joubert. 'n Familie is meer as net 'n gesin. Vir een dag is 'n baba en sy ouers die fokus van die wêreld. Gelowiges van die uithoeke van die wêreld verenig rondom die geboorte van Jesus, en almal het 'n storie om te vertel.